**РАЗДЕЛ XI**

**ПРОЕКТ НА ДОГОВОР**

**(за ОП2)**

**Д О Г О В О Р**

№\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_ г.

Днес, ............... 2019 г., в гр. Варна, между:

**1. Висше военноморско училище “Н.Й.Вапцаров**”, със седалище и адрес на управление: гр. Варна, ул. ”Васил Друмев” № 73, Булстат 129004492, представлявано от началника му – флотилен адмирал проф.д.в.н. Боян Кирилов Медникаров и главния счетоводител Милена Стоянова Банкова, наричан/а/о за краткост **ВЪЗЛОЖИТЕЛ**, от една страна

и

 **2. „…………………..“ ……..,** със седалище и адрес на управление: гр. ………, ………….. № ……….., ЕИК ……………….., представлявано от **…………………………– ………...........,** наричанo по-долу **ИЗПЪЛНИТЕЛ**, от друга страна,

на основание чл. 112 от Закона за обществените поръчки /ЗОП/, като се има предвид предмета на обществената поръчка, открита и проведена на основание Решение № ......................../..............2019 г. на Началника на ВВМУ „Н. Й. Вапцаров“ с Решение № ........../........2019 г. на Началника на ВВМУ „Н. Й. Вапцаров“ за определяне на изпълнител на обособената позиция и като се имат предвид всички предложения от приложената оферта на участника, въз основа на които е определен за изпълнител, се сключи настоящият договор за следното:

**І. ПРЕДМЕТ НА ДОГОВОРА**

**Чл.1**. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни  **Обособена позиция № 2:** „Организиране и провеждане на обучения“ по проект BG05M2OP001-2.009-0037-C-02 от обществена поръчка с предмет: „Организиране на конференции, обучения и консултации във връзка с изпълнението на проект BG05M2OP001-2.009-0037-C-02” с три обособени позиции,в съответствие с изискванията на **ВЪЗЛОЖИТЕЛЯ**, посочени в Техническата спецификация, предложенията,съдържащи се в Техническото предложение на **ИЗПЪЛНИТЕЛЯ** – Приложение № 2.1 и Ценовото предложение на **ИЗПЪЛНИТЕЛЯ** – Приложение № 2.2, неразделна част от настоящия договор, действащите нормативни актове в областтаиЕдинния наръчник на бенефициента за прилагане на правилата за информация и комуникация 2014-2020 г.

(2) В предмета на настоящата обществена поръчка се предвижда да се осигури необходимия екип от експерти, да се извърши необходимата организация, да се изпълнят всички необходими дейности за изпълнение, посочени в Техническата спецификация на **ВЪЗЛОЖИТЕЛЯ** и Техническото предложение на изпълнителя Приложение 2.1.

**ІІ. ВЛИЗАНЕ В СИЛА. СРОК И МЯСТО НА ИЗПЪЛНЕНИЕ**

**Чл. 2. (1)** Настоящият договор влиза в сила от датата на подписването му от страните и е с със срок на действие до изпълнение на дейностите по съответната обособена позиция, но не по-късно 31.12.2019 г. **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** за стартиране изпълнението на дейностите по договора.

**(2)** Сроковете за изпълнение на отделните видове дейности, се определят в съответствие с Техническото предложение на **ИЗПЪЛНИТЕЛЯ** – Приложение № 2.1, неразделна част от настоящия договор.

 **(3)** В случай, че срокът за изпълнение на дейностите по проекта, по който се финансира настоящият договор, бъде удължен, то срокът на действие, посочен в ал. 1, се удължава със срока, с който е удължен срокът за изпълнение на проекта, като за целта страните подписват допълнително споразумение.

**(4) ИЗПЪЛНИТЕЛЯТ** предоставя на **ВЪЗЛОЖИТЕЛЯ** дейностите,предмет на настоящия договор, в съответствие с тяхното естество. При нужда от съгласуване на изпълнението по предмета на настоящия договор срещите се извършват на административния адрес на **ВЪЗЛОЖИТЕЛЯ**, а именно: гр. Варна, ул. „В. Друмев” № 73.

**ІІI. ВЪЗНАГРАЖДЕНИЕ И НАЧИН НА ПЛАЩАНЕ**

**Чл. 3 (1)** За осъществяване предмета на настоящия договор, **ВЪЗЛОЖИТЕЛЯТ** заплаща на **ИЗПЪЛНИТЕЛЯ** възнаграждение в общ размер на ………….., …… (………………………..) лева без ДДС, респ. ………………….., ……….. (………………) лева с ДДС съгласно Ценовото предложение на **ИЗПЪЛНИТЕЛЯ** – Приложение № 2.2 неразделна част от настоящия договор.

**(2)** Възнаграждението за организиране и провеждане на обученията, както и за изпълнението на всички останали дейности, включени в предмета на настоящия договор, се определя съгласно крайните цени, предложени в Ценовото предложение на **ИЗПЪЛНИТЕЛЯ** – Приложение № 2.2, неразделна част от настоящия договор.

 **(3)** Възнаграждението по ал. 2 включва всички разходи за изпълнение предмета на настоящия договор в заявения от **ВЪЗЛОЖИТЕЛЯ** вид, срок и обем, като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**.

**Чл. 4 (1)** **ВЪЗЛОЖИТЕЛЯТ** изплаща на **ИЗПЪЛНИТЕЛЯ**възнаграждението по чл. 3, ал. 1 от настоящия договор по следният начин:

* **Плащане** в размер на 100% от стойността на договора в срок до 10 (десет) работни дни след провеждане на всички обучения и представяне на двустранен предавателно-приемателен протокол, за приемане на изпълнението без забележки, подписан от лицата, опредeлени в чл. 21, ал. 2 от настоящия договор и оригинална фактура.
1. Всички фактури задължително съдържат следния текст: Разходът е по **Договор за безвъзмездна финансова помощ BG05M2OP001-2.009-0037-C02** по оперативна програма "Наука и образование за интелигентен разтеж 2014- 2020 г.".

**Чл. 5. (1)** Заплащането на възнагражденията по чл. 4, ал. 2 от настоящия договор се извършва по банков път на посочената в чл. 21, ал. 2 сметка на **ИЗПЪЛНИТЕЛЯ**.

**(2) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени на посочената в чл. 21, ал. 2 от настоящия договор негова сметка в срок от 3 (три) дни считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

 **(3)** При предсрочно прекратяване на договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения в настоящия договор ред дейности.

 **(4)** Плащането се спира, когато **ИЗПЪЛНИТЕЛЯТ** бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът е неправомерен. В този случай, **ИЗПЪЛНИТЕЛЯТ** трябва да предостави разяснения, да направи изменения или представи допълнителна информация в срок до 3 (три) работни дни, след като бъде уведомен за това от определените от **ВЪЗЛОЖИТЕЛЯ** отговорни лица за изпълнение на договора в чл. 21, ал. 2 от настоящия договор. В случай на спиране на плащане при условията на настоящата алинея **ВЪЗЛОЖИТЕЛЯТ** не дължи неустойка за забава.

**(5)** *(само когато е приложимо)* Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги:

1. Подизпълнителят представя на **ИЗПЪЛНИТЕЛЯ** отчет за изпълнението на съответната част от услугите за съответната дейност, заедно с искане за плащане на тази част пряко на подизпълнителя;

2. **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими;

 3. **ВЪЗЛОЖИТЕЛЯТ** приема изпълнението на частта от услугите, при съответно спазване на разпоредбите на Раздел V от настоящия договори заплаща възнаграждение за тази част на подизпълнителя в срок до 10 (*десет*) работни дни от подписването на приемо-предавателен протокол без бележки и фактура. **ВЪЗЛОЖИТЕЛЯТ** има право да откаже да извърши плащането, когато искането за плащане е оспорено от **ИЗПЪЛНИТЕЛЯ**, до момента на отстраняване на причината за отказа.

**IV. ПРАВА И ЗАДЪЛЖЕНИЯ НА СТРАНИТЕ**

 **Чл. 6.** Изброяването на конкретни права и задължения на страните в настоящия раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от страните.

 **Чл. 7 (1)** **ВЪЗЛОЖИТЕЛЯТ** има право:

 1. да получава информация относно хода на изпълнението на предмета на настоящия договор;

1. да проверява изпълнението на предмета на настоящия договор, по начин, по който не възпрепятства работата на **ИЗПЪЛНИТЕЛЯ**;

3. при констатирано неизпълнение и/или нарушение на задълженията по договора, **ВЪЗЛОЖИТЕЛЯТ** има право да уведоми незабавно **ИЗПЪЛНИТЕЛЯ** за предприемане на съответните мерки и да откаже да приеме изпълнението докато същото не отговори на договореното;

 4. да изисква от **ИЗПЪЛНИТЕЛЯ** да изпълни възложените дейности качествено и в срок без отклонение от договорените условия;

 **(2)** **ВЪЗЛОЖИТЕЛЯТ** се задължава:

1. да оказва съдействие на **ИЗПЪЛНИТЕЛЯ** във връзка с изпълнението на настоящия договор, включително и за отстраняване на възникнали пречки пред изпълнението на договора, когато **ИЗПЪЛНИТЕЛЯТ** поиска това;

 2. да заплати в договорените срокове и при условията на договора дължимите cyми на **ИЗПЪЛНИТЕЛЯ**;

 3. да предостави на **ИЗПЪЛНИТЕЛЯ** за ползване наличните документи и други данни, необходими за изпълнение на услугите, предмет на договора, при спазване на относимите изисквания или ограничения съгласно приложимото право;

 4. да приеме изпълнението на услугите, предмет на договора, когато то отговаря на договореното, по реда и при условията на настоящия договор;

5. да пази поверителна конфиденциалната информация, в съответствие с уговореното в чл. 16;

6. да уведомени своевременно **ИЗПЪЛНИТЕЛЯ** за всички възможни промени в изискванията към изпълнението на дейностите по поръчката;

7. да освободи представената от **ИЗПЪЛНИТЕЛЯ** гаранция за изпълнение, съгласно клаузите на чл. 11, ал. 4 от настоящия договор;

 **Чл. 8 (1)** **ИЗПЪЛНИТЕЛЯТ** има право:

1. да получи възнаграждението си съгласно определените в раздел IІІ от настоящия договор начин и размер;
2. да изисква от **ВЪЗЛОЖИТЕЛЯ** всички изходни данни (налични при **ВЪЗЛОЖИТЕЛЯ**), необходими за правилното изпълнение на поетите с настоящия договор задължения.

**(2)** **ИЗПЪЛНИТЕЛЯТ** се задължава:

1. да изпълни дейностите, предмет на настоящия договор, качествено, в срок и в съответствие с изискванията на **ВЪЗЛОЖИТЕЛЯ**, посочени в Техническата спецификация - Приложение № 1 и предложенията, съдържащи се в Техническото предложение на **ИЗПЪЛНИТЕЛЯ** – Приложение № 2.1 и в Ценовото предложение на **ИЗПЪЛНИТЕЛЯ** – Приложение № 2.2, неразделна част от настоящия договор, в съответствие с действащите нормативни актове в областта;

2. да осигури на **ВЪЗЛОЖИТЕЛЯ** и отговорните му служители регламентиран достъп до всички материали и документи във връзка с изпълнението на предмета на настоящия договор, по време на всеки етап от изпълнението му;

3. да присъства при разглеждане на резултатите от изпълнение на предмета на настоящия договор от **ВЪЗЛОЖИТЕЛЯ** и трети страни, в случай на необходимост;

4. да уведомява своевременно **ВЪЗЛОЖИТЕЛЯ**писмено при възникване на пречки, които могат да забавят или да направят невъзможно изпълнението на договора;

 5. да информира своевременно **ВЪЗЛОЖИТЕЛЯ** писмено за всички пречки, възникващи в хода на изпълнение на услугата, предмет на настоящия договор, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;

 6. да изпълнява всички законосъобразни указания и изисквания на **ВЪЗЛОЖИТЕЛЯ**;

 7. да пази поверителна конфиденциалната информация, в съответствие с уговореното в чл. 16;

 8. да отстранява за своя сметка, в указан писмено от **ВЪЗЛОЖИТЕЛЯ** срок, констатираните от последнияи допуснати по вина на **ИЗПЪЛНИТЕЛЯ** непълноти и грешки в изпълнението на предмета на настоящия договор;

 9. да предостави изработените документи, както и докладите, удостоверяващи изпълнението на предвидените по договора дейности в сроковете, определени в Техническата спецификация и предложенията, съдържащи се в Техническото предложение на **ИЗПЪЛНИТЕЛЯ** – Приложение № 2.1., в деловодството на **ВЪЗЛОЖИТЕЛЯ**;

 10. да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ** (*ако е приложимо*);

 11. да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ** заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и ал. [11 от ЗОП](http://web.apis.bg/p.php?i=2752471#p28982788) (*в случай че е приложимо*).

 12. **ИЗПЪЛНИТЕЛЯТ** се задължава, всички документи, изготвени при изпълнение на настоящата поръчка да бъдат оформени при пълно съответствие с изискванията на Единния наръчник на бенефициента за прилагане на правилата за информация и комуникация 2014-2020 г.

  **(3) ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на настоящия договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

**V. ПРЕДАВАНЕ, ПРЕГЛЕД И ПРИЕМАНЕ НА ИЗПЪЛНЕНИЕТО ПО**

**ПРЕДМЕТА НА ДОГОВОРА**

**Чл. 9. (1)** Услугите, предоставени в изпълнение предмета на настоящия договор, се предават от **ИЗПЪЛНИТЕЛЯ**на **ВЪЗЛОЖИТЕЛЯ** съгласно чл. 8, ал. 2, т. 9 от настоящия договор, за което се подписва приемо-предавателен протокол;

**(2)** В случай на установено съответствие на предвидената и извършена по настоящия договор услуга с изискванията на **ВЪЗЛОЖИТЕЛЯ**, заложени в Техническата спецификация и с предложенията в Техническото предложение на **ИЗПЪЛНИТЕЛЯ** – Приложение № 2.1, неразделна част от настоящия договор, страните подписват чрез отговорните лица, определени в чл. 21, ал. 2 приемо-предавателния протокол по ал. 1 без забележки;

**(4)** В случай на установено несъответствие на предвидената услуга с изискванията на **ВЪЗЛОЖИТЕЛЯ**, заложени в Техническата спецификация и с предложенията в Техническото предложение на **ИЗПЪЛНИТЕЛЯ** – Приложение № 2.1, неразделна част от настоящия договор, **ВЪЗЛОЖИТЕЛЯТ** отразява същите в писмо до **ИЗПЪЛНИТЕЛЯ**, в което дава и писмени предписания за корекции и отстраняване на констатираните несъответствия, които **ИЗПЪЛНИТЕЛЯТ** следва да отстрани в 3 – дневен срок от получаване на писмото или до датата на провеждане на съответната конференция. Предоставените документи, изготвени в изпълнение на указанията на **ВЪЗЛОЖИТЕЛЯ,** подлежат отново на проверка по реда, указан в ал. 2. Отстраняването на констатираните несъответствия се извършва за сметка на **ИЗПЪЛНИТЕЛЯ;**

**VI. ПРАВА ВЪРХУ РЕЗУЛТАТИТЕ ОТ ДОГОВОРА**

**Чл. 10. ВЪЗЛОЖИТЕЛЯТ**получава изключително право на използване на резултатите от изпълнение предмета на настоящия договор в страната и чужбина. Финалните варианти на изработените документи, които са предадени и приети от **ВЪЗЛОЖИТЕЛЯ** стават негова собственост.

**VII. ГАРАНЦИЯ ЗА ИЗПЪЛНЕНИЕ**

**Чл. 11. (1)** Гаранцията за изпълнение на договора е в размер на ……….., …. (……………….) лева, равняващи се на 2 % (два процента) от размера на възнаграждението без ДДС, определен в чл. 3, ал. 1 и се представя от **ИЗПЪЛНИТЕЛЯ** на **ВЪЗЛОЖИТЕЛЯ** при подписване на договора. Гаранцията се предоставя под формата на парична сума/банкова гаранция/застраховка *(посочва се конкретната форма под която е представена гаранцията)*, внесена по сметка на**ВЪЗЛОЖИТЕЛЯ**, която обезпечава изпълнението чрез покритие на отговорността на **ИЗПЪЛНИТЕЛЯ** и е със срок на валидност не по-малък от 30 дни след изтичане на срока за изпълнение на договора.

**(2)** В случай на изменение на настоящия договор, **ИЗПЪЛНИТЕЛЯТ** се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 3 (три) работни дни от подписването на допълнително споразумение за изменението.

**(3)** Действията за привеждане на гаранцията за изпълнение в съответствие с изменените условия на договора могат да включват, по избор на **ИЗПЪЛНИТЕЛЯ**:

 1. внасяне на допълнителна парична сума по банковата сметка на **ВЪЗЛОЖИТЕЛЯ**; и/или;

 2. предоставяне на документ за изменение на първоначалната банкова гаранция или нова банкова гаранция; и/или

 3. предоставяне на документ за изменение на първоначалната застраховка или нова застраховка.

 **(4)** Освобождаването на гаранцията за изпълнение се извършва в срок до 30 (тридесет) дни от приключване на изпълнението, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 21, ал. 2 от настоящия договор;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

**(5)** Гаранцията за изпълнение не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранцията.

**(6)** **ВЪЗЛОЖИТЕЛЯТ** има право да задържи съответна част и да се удовлетвори от гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на некачествено, частично и/или забавено изпълнение на което и да е задължение на **ИЗПЪЛНИТЕЛЯ**, като усвои такава част от гаранцията за изпълнение, която съответства на уговорената в договора неустойка за съответния случай.

**(7)** **ВЪЗЛОЖИТЕЛЯТ** има право да задържи гаранцията за изпълнение в пълен размер, в случай на пълно неизпълнение, в т.ч. когато предоставените услуги не отговарят на изискванията на **ВЪЗЛОЖИТЕЛЯ**;

**(8)** Във всеки случай на задържане на гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер;

**(9)** Когато **ВЪЗЛОЖИТЕЛЯТ** се е удовлетворил от гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 3 (три) дни да допълни гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка *(съобразно конкретната форма на представената първоначално гаранция за изпълнение)*, така че във всеки момент от действието на договора размерът на гаранцията за изпълнение да бъде в съответствие с ал. 1.

**VIII. НЕУСТОЙКИ, САНКЦИИ И ОТГОВОРНОСТИ**

**Чл. 12** **(1)** При неспазване от страна на **ИЗПЪЛНИТЕЛЯ**на срок, определен в настоящия договор по негова вина, същият дължи на **ВЪЗЛОЖИТЕЛЯ** неустойка в размер на 0,1 % (нула цяло и една десета на сто) от възнаграждението по чл. 3, ал. 1 без ДДС за всеки ден забава, но не повече от 10 % (десет на сто) от него.

 **(2)** В случай на частично неизпълнение, некачествено и/или лошо изпълнение на отделни задължения по настоящия договор, **ИЗПЪЛНИТЕЛЯТ**дължи на **ВЪЗЛОЖИТЕЛЯ**неустойка в размер на 10 % (десет на сто) от възнаграждението без ДДС, посочено в чл. 3, ал. 1.

**(3)** При виновно пълно неизпълнение на договорните задължения **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 20 % (двадесет на сто) от възнаграждението без ДДС, посочено в чл. 3, ал. 1. Освен заплащането на неустойката по тази алинея, **ИЗПЪЛНИТЕЛЯТ** дължи незабавно връщане на полученото авансово плащане.

**(4)** При забава на плащането на възнаграждението, дължимо за прието без забележки изпълнение **ВЪЗЛОЖИТЕЛЯТ** дължи на **ИЗПЪЛНИТЕЛЯ** неустойка в размер на 0,1 % (нула цяло и една десета на сто) от възнаграждението по чл. 3, ал. 1 за всеки ден забава, но не повече от 10 % (десет на сто) от нея.

**(5)** Дължимите неустойки, уговорени в настоящия раздел, не лишават страните от възможността да търсят обезщетение за вреди в по-голям размер по общия исков ред.

**(6)** **ИЗПЪЛНИТЕЛЯТ** не дължи неустойка за забава или за неточното, некачественото и/или непълното изпълнение на задълженията си, ако докаже, че това неизпълнение е пряко следствие от неизпълнение на задълженията на **ВЪЗЛОЖИТЕЛЯ** и, че **ИЗПЪЛНИТЕЛЯТ** не е могъл по какъвто и да е начин, предвиден в договора или разрешен от закона, да изпълни своите задължения.

**(7)** Разходите по отстраняване на всички преки и непосредствени вреди на **ВЪЗЛОЖИТЕЛЯ**, възникнали в резултат на неизпълнение на клаузите на настоящия договор от страна на **ИЗПЪЛНИТЕЛЯ**, са за сметка на **ИЗПЪЛНИТЕЛЯ**.

**(8)** При формиране на плащането **ВЪЗЛОЖИТЕЛЯТ** удържа цената на неизвършените от **ИЗПЪЛНИТЕЛЯ** дейности или части от тях и съответната неустойка за частично неизпълнение, некачествено и/или лошо изпълнение, или закъснение.

**IX.  ПРЕКРАТЯВАНЕ НА ДОГОВОРА**

**Чл. 13 (1)** Настоящият договор се прекратява:

 1. с изтичане на срока, посочен в чл. 2, ал. 2;

 2. с неговото изпълнение;

 3. при настъпване на обективна невъзможност за изпълнение на възложената работа;

 4. е необходимо съществено изменение на поръчката, което не позволява договорът да бъдe изменен на основание чл. 116, ал. 1 от ЗОП;

 5. се установи, че по време на провеждане на процедурата за възлагане на поръчката за **ИЗПЪЛНИТЕЛЯ** са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата;

 6. поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

 **(2)** Настоящият договор може да бъде прекратен:

 1. по взаимно съгласие между страните, изразено в писмена форма;

 2. едностранно от **ВЪЗЛОЖИТЕЛЯ**, в случай, че **ИЗПЪЛНИТЕЛЯТ** е в производство по несъстоятелност или ликвидация, след подписване на настоящия договор;

 3. едностранно от **ВЪЗЛОЖИТЕЛЯ** с 14-дневно писмено предизвестие до **ИЗПЪЛНИТЕЛЯ,** като изпълнените до момента на прекратяване на договора работи се заплащат от **ВЪЗЛОЖИТЕЛЯ** след установяване на размера им с подписване на двустранен протокол между страните.

 4. едностранно от **ВЪЗЛОЖИТЕЛЯ** ако в резултат на непредвидени обстоятелства по смисъла на §2, т. 27 от Допълнителните разпоредби на ЗОП не е в състояние да изпълни своите задължения, като изпълнените до момента на прекратяване на договора работи се заплащат от **ВЪЗЛОЖИТЕЛЯ** след установяване на размера им с подписване на двустранен протокол между страните;

 5. със 7 (седем) дневно писмено предизвестие от изправната страна до неизправната, в случай на системно неизпълнение на поетите с договора задължения.

**Чл. 14 (1)** **ВЪЗЛОЖИТЕЛЯТ** не дължи обезщетение за претърпените вреди от прекратяването на договора, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от страните, а при непостигане на съгласие – по реда на чл. 18 от настоящия договор.

 **(2)** Всяка от страните може да развали договора в случаите при условията и последиците на чл. 87-88 от Закона за задълженията и договорите.

 **X.  НЕПРЕОДОЛИМА СИЛА**

**Чл. 15. (1)** Страните не отговарят за неизпълнение на задължение по настоящия договор, когато невъзможността за изпълнение се дължи на непреодолима сила.

**(2)** За целите на настоящия договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно след настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила страна:

1. която е била в забава или друго неизпълнение преди настъпването на непреодолима сила;

2. която не е информирала другата страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на договора.

**(6)** Липсата на парични средства не представлява непреодолима сила.

**XI. ДРУГИ УСЛОВИЯ**

**Чл. 16. (1)** Всяка от страните по настоящия договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („**Конфиденциална информация**“). Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

**(2)** С изключение на случаите, посочени в ал. 3 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**(4)** Задълженията по тази клауза се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

 **(5)** Задълженията, свързани с неразкриване на конфиденциалната информация остават в сила и след прекратяване на договора на каквото и да е основание.

**Чл. 17.** Когато в хода на изпълнение на работата по договора възникнат обстоятелства, изискващи съставянето на двустранен констативен протокол, заинтересованата страна отправя до другата мотивирана покана с обозначено място, дата и час на срещата. Страната е длъжна да отговори в тридневен срок след уведомяването.

**Чл. 18.** Всички спорове по този договор се уреждат чрез преговори между страните, а при липса на съгласие се отнасят за решаване пред компетентния съд на Република България.

**Чл. 19.** В случай, че някоя от клаузите на настоящия договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

 **Чл. 20.** Настоящият договор може да бъде изменян само при условията на чл. 116 от ЗОП.

 **Чл. 21 (1)** Всички съобщения между страните във връзка с настоящия договор следва да бъдат в писмена форма и могат да се предават лично или чрез препоръчано писмо, по куриер, по факс, електронна поща. При промяна на посочените по-долу данни, всяка от страните е длъжна да уведоми другата писмено, в седемдневен срок от настъпване на промяната.

**(2)** За целите на настоящия договор: данните и отговорните лица за изпълнение на договора на всяка от страните са както следва

**ВЪЗЛОЖИТЕЛ:**

**ВВМУ «Н. Й. Вапцаров»**

Адрес: гр. Варна, ул. „В. Друмев“ № 72

Булстат:

Тел. ……………………….

IBAN: ……………………………

BIC: ………………………….

 **Отговорно лице: …………………….., длъжност, тел., e-mail.**

 **ИЗПЪЛНИТЕЛ:**

« ………………………………» …..

Адрес: ……………………………

ЕИК: ……………………………

Тел. ……………………………

IBAN: ………………………….

BIC: …………………………….

**Отговорно лице: …………………….., длъжност, тел., e-mail.**

**(3)** За дата на уведомлението се счита:

 1. датата на предаването – при лично предаване на уведомлението;

 2. датата на пощенското клеймо на обратната разписка – при изпращане по пощата;

 3. датата на доставка, отбелязана върху куриерската разписка – при изпращане по куриер;

 4. датата на приемането – при изпращане по факс;

 5. датата на получаване – при изпращане по електронна поща.

**Чл. 22.** Никоя от страните няма право да прехвърля никое от правата и задълженията, произтичащи от настоящия договор, без съгласието на другата страна. Паричните вземания по договора могат да бъдат прехвърляни или залагани съгласно приложимото право.

**Чл. 23.** По смисъла на настоящия договор:

 1. пълно неизпълнение е налице, когато **ИЗПЪЛНИТЕЛЯТ** не осъществява абсолютно нищо от предмета на договора по чл. 1, както и закъсняло изпълнение, когато **ИЗПЪЛНИТЕЛЯТ** е извършил дължимото, но с толкова голямо закъснение, че то е безсмислено или безполезно за **ВЪЗЛОЖИТЕЛЯ**, както и некачествено изпълнение, когато **ИЗПЪЛНИТЕЛЯТ** е осъществил услугите, предмет на настоящия договор, но извършеното е некачествено или безполезно, и не удовлетворява интереса на **ВЪЗЛОЖИТЕЛЯ**.

 2. забавено изпълнение е, когато **ИЗПЪЛНИТЕЛЯТ** е извършил дължимото, но със закъснение съгласно съответните посочени срокове в договора;

 3. системно неизпълнение на задължение/я на страна по договора е налице, когато същото/ите не са изпълнени повече от 3 (три) пъти;

 4. частично изпълнение/некачествено изпълнение на отделни задължения или задачи по договора е налице, когато **ИЗПЪЛНИТЕЛЯТ** не осъществи в пълен обем, количество и качество услугата по чл. 1, а е изпълнил само част от дължимото за отделната дейност/не е изпълнил дейността с необходимото качество.

**Чл. 24.** За всички неуредени в този договор въпроси се прилагат разпоредбите на ЗЗД и другите нормативни актове регламентиращи тази материя и действащи към датата на възникване на спора.

Настоящият договор се изготви и подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ.**

**ПРИЛОЖЕНИЯ:**

**Приложение 1**: Техническа спецификация на ВЪЗЛОЖИТЕЛЯ;

**Приложение № 2.1:** Техническо предложение на **ИЗПЪЛНИТЕЛЯ**;

**Приложение № 2.2:** Ценово предложение на **ИЗПЪЛНИТЕЛЯ**.

**Приложение № 3:** Гаранция за изпълнение.

**ВЪЗЛОЖИТЕЛ: ИЗПЪЛНИТЕЛ:**

 **НАЧАЛНИК НА ВВМУ”Н.Й.ВАПЦАРОВ” Управител**

**ФЛОТИЛЕН АДМИРАЛ ПРОФ.Д.В.Н.**

**\_\_\_\_\_\_\_\_ БОЯН МЕДНИКАРОВ**

 Главен счетоводител:

 \_\_\_\_\_\_\_\_\_Милена Банкова

**СЪГЛАСУВАНО:**

Главен юрисконсулт:

 \_\_\_\_\_\_\_\_\_\_Радко Радев

Отпечатано в 2 екземпляра